মধ্যমগ্রামে ভাড়াবাড়ি থেকে মা ও পাঁচ বছরের কন্যার দেহ উদ্ধার

মধ্যমগ্রাম: মধ্যমগ্রাম (Madhyamgram Incident) দোহারিয়া শৈলেশ নগর (Doharia Shailesh Nagar)  দূর্গা মণ্ডপের ভাড়া বাড়ি থেকে মা ও মেয়ের মৃতদেহ উদ্ধার। পরিবার সূত্রে জানা গিয়েছে, সাত বছরের দাম্পত্য জীবন মধুমিতার (Madhumita)। কোন রকম কোন ঝগড়া-বিবাদও ছিল না পরিবারে সঙ্গে। তবে শুক্রবার বিকেলে কি থেকে কি হয়ে গেল এক নিমিষে তা বুঝে ওঠার আগেই সব শেষ।

মধুমিতার স্বামী পিচ-বোর্ড কারখানাতে কাজ করেন। গতকাল বিকেলে ওভারটাইমের সময় দুবার ফোনও করেন মধুমিতা কে, কিন্তু ফোন না তোলায় পাশেই মুদিখানার দোকানে ফোন করে খোঁজ নেন তার স্বামী। তখনই অন্যান্য ভাড়াটিয়া সহ প্রতিবেশীরা ঘরে গিয়ে দেখে মা ও মেয়ে দেহ ঘরের মেঝেতে পড়ে রয়েছে।

আরও পড়ুন: উত্তরাখণ্ডে তুষারঝড়ে উদ্ধার আরও ১৫ শ্রমিক , খোঁজ মেলেনি বাকি ৮ জনের

পার্শ্ববর্তী একটি বেসরকারি হাসপাতালে নিয়ে যাওয়া হলে সেখানেই ডাক্তার মৃত বলে ঘোষণা করে দুজনে। পরবর্তীতে মধ্যমগ্রাম মাতৃ সদনে নিয়ে যাওয়া হয় মা এবং পাঁচ বছরের তাদের মেয়ে প্রশংসার মৃতদেহ। পরিবারের আত্মীয়রা সহ তার স্বামী এখনও বুঝে উঠতে পারছেন না কি কারণে এই  রহস্য মৃত্যু।